Juodvadis

Juodvadis – pelkė Panevėžio rajone, 6 km į šiaurę nuo Karsakiškio, Žaliojoje girioje. Ypatybės Plotas 569 ha. Juodvadžio rytinėje dalyje prasideda Pyvesos intakas – Varupis. Vidaus sausumų – 9 ha. Didesniąją dalį užima raistinė žemapelkė (64 %), mažesniąją – plynraistė aukštapelkė. Durpių klodo storis siekia iki 4 metrų (vidutiniškai 1,6 m.). Durpių vidutinis susiskaidymas 29 %, vidutinis peleningumas 6,8 %, vidutinis drėgnumas 88 %. Po durpėmis yra iki 2,2 m storio sapropelio sluoksnis, dugne priesmėlis, smėlis. Nuo 1960 metų Juodvadis priklauso Žaliosios girios draustiniui. Šaltiniai lankstinukas „Panevėžys – Biržai“ Archyvuota kopija 2010-06-13 iš Wayback Machine projekto. Jūratė Urbonienė. Tarybų Lietuvos enciklopedija. 2 tomas (g - m). Vyriausioji enciklopedijų redakcija, Vilnius, 1986. 149 psl.